Пераважная бальшыня менчукоў пераканана, што ў сталіцы ды ў іншых гарадох краіны маюць зьявіцца помнікі ахвярам сталінскіх рэпрэсій. Але чаму дагэтуль амаль нідзе няма нават памятак пра трагічныя падзеі 1930-х гг., - людзі не разумеюць. На іхную думку, найгалаўнейшая прычына - гэта адсутнасьць грошай. Але ня ўсе бачаць праблему менавіта гэтак. Дагэтуль жывуць адказныя за забойствы соцень тысяч людзей, а гэтаксама іхныя нашчадкі, якія баяцца раскрыцьця праўды. Робяцца спробы апраўдаць злачынствы сталінскага рэжыму.